Diari Oficial de la Generalitat Valenciana


Sumari del DOGV 7662, del 20-11-2015 (2015/9454)

RESOLUCIÓ de 18 de novembre de 2015, del director general de Relacions amb les Corts, per la qual es disposa la publicació del conveni entre la Generalitat, la Delegació del Govern a la Comunitat Valenciana, l'Ajuntament de València i Càritas Diocesana de València per a dur a terme un programa integral d'atenció a les persones que exercixen la prostitució en els carrers de la ciutat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7662

Data del DOGV
:   20-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9454


Data del document
:   18-11-2015

Organisme emissor
:   Presidència de la Generalitat

Tipus de document
:   Resolució

Descriptors 

:   * València

RESOLUCIÓ de 18 de novembre de 2015, del director general de Relacions amb les Corts, per la qual es disposa la publicació del conveni entre la Generalitat, la Delegació del Govern a la Comunitat Valenciana, l'Ajuntament de València i Càritas Diocesana de València per a dur a terme un programa integral d'atenció a les persones que exercixen la prostitució en els carrers de la ciutat de València. [2015/9454]  
La Generalitat, la Delegació del Govern a la Comunitat Valenciana, l'Ajuntament de València i Càritas Diocesana de València han subscrit, prèvia tramitació reglamentària, el dia 8 d'octubre de 2015, el conveni per a dur a terme un programa integral d'atenció a les persones que exercixen la prostitució en els carrers de la ciutat de València.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 570/2015 i que figura com a annex d'esta resolució.  
  
València, 18 de novembre de 2015.- El director general de Relacions amb les Corts: Antonio Torres Salvador.  
  
Conveni de col·laboració entre la Generalitat, a través de la Vicepresidència i Conselleria d'Igualtat i Polítiques Inclusives, la Delegació del Govern a la Comunitat Valenciana, l'Ajuntament de València i Càritas Diocesana de València, per a dur a terme un programa integral d'atenció a les persones que exercixen la prostitució als carrers de la ciutat de València  
  
València, 8 d'octubre de 2015  
  
Reunits  
D'una banda, la vicepresidenta del Consell i consellera d'Igualtat i Polítiques Inclusives, Mónica Oltra Jarque, nomenada pel Decret 8/2015, de 29 de juny, del president de la Generalitat, i autoritzada per a la firma d'este conveni per l'Acord adoptat pel Consell de la Generalitat amb data 2 d'octubre de 2015.  
L'alcalde president de l'Ajuntament de València, Joan Ribó Canut, en nom i representació del referit Ajuntament, assistit pel secretari general de l'Administració municipal, Francisco Javier Vila Biosca, d'acord amb la legislació de règim local vigent i l'Acord de la Junta de Govern Local de 31 de juliol de 2015.  
El delegat del Govern a la Comunitat Valenciana, Juan Carlos Moragues Ferrer, fent ús de les facultats que per llei se li conferixen, nomenat pel Reial Decret 599/2015, de 3 de juliol, de la Presidència del Govern.  
  
I, d'una altra, el director de Càritas Diocesana de València, Ignacio Grande Ballesteros, en la representació que té, i autoritzat pels vigents estatuts de l'entitat, segons s'acredita en el certificat expedit per l'entitat amb data 3 de juny de 2015.  
Estan en nom i representació de les institucions a què representen, i els càrrecs de les quals consten per notorietat, es reconeixen capacitat legal suficient per a l'atorgament d'este conveni de col·laboració, i, a este efecte,  
  
Manifesten  
Primer. Que la Llei de la Generalitat 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, determina la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.  
Segon. De conformitat amb el que establix la disposició transitòria segona de la Llei 27/2013, de 27 de desembre, de Racionalització i Sostenibilitat de l'Administració Local, serà a partir del 31 de desembre de 2015 quan les comunitats autònomes assumisquen la titularitat de les competències que s'establixen com a pròpies dels municipis relatives a la prestació dels servicis socials i de promoció i reinserció social, sense perjuí que la comunitat autònoma puga delegar estes competències. La vigència d'este conveni finalitzarà el 31 de desembre de 2015, per la qual cosa està inclòs en el període transitori mencionat.  
Tercer. Des de l'any 2001 es realitza un treball d'atenció integral a les persones que exercixen la prostitució. A estos efectes, la Unitat d'Atenció Integral va complir notablement l'objectiu de conéixer les diferents problemàtiques de les persones que exercixen la prostitució als carrers de la ciutat de València, i que determinen quins factors econòmics i socials són de major rellevància, i es fa possible amb això la consecució dels objectius d'inserció d'estes persones.  
Quart. Es proposa, per tant, la realització d'un programa, en coordinació amb totes les institucions i organitzacions firmants, les bases essencials de les quals són: la prevenció, la sensibilització, l'acompanyament i la intervenció sociolaboral de les persones que es prostituïxen als carrers de la ciutat de València, així com la informació sobre tots els tipus de recursos de què es disposa, i es crea una comissió tècnica de seguiment d'este programa.  
A fi d'establir les condicions de la col·laboració abans esmentades, la Generalitat, la Delegació del Govern, Càritas Diocesana i l'Ajuntament de València acorden subscriure este conveni d'acord amb les següents:  
  
Clàusules  
  
Primera. Objecte del conveni  
La col·laboració entre les distintes entitats per a la realització d'un programa d'atenció a persones que exercixen la prostitució als carrers de la ciutat de València.  
  
Segona. Actuacions a desenrotllar  
Per a la deguda execució del programa que ens ocupa i tenint en compte els recursos que disposen, la col·laboració de cada una d'estes es concreta en els termes següents:  
a) Generalitat  
La Vicepresidència i Conselleria d'Igualtat i Polítiques Inclusives, a través de la Direcció General de l'Institut Valencià de les Dones i per la Igualtat de Gènere i de la Direcció General d'Inclusió Social, coordinarà i realitzarà el seguiment necessari de les dones del programa per mitjà de:  
- Direcció General de l'Institut Valencià de les Dones i per la Igualtat de Gènere, facilitarà la coordinació i el seguiment necessari de les dones que participen en el programa i sol·liciten l'ingrés en els centres residencials dependents d'esta, a través dels procediments establits a este efecte en la normativa que els regula.  
- Direcció General d'Inclusió Social, facilitarà informació, orientació i assessorament a les dones del programa amb situacions especials d'estrangeria.  
b) Ajuntament de València (Regidoria d'Igualtat i Polítiques Inclusives)  
Coordinarà les actuacions en els centres municipals següents:  
- Centres municipals de Servicis Socials (CMSS).  
- Centre d'Atenció a Persones sense Sostre (CAST).  
- Centre Municipal de la Dona (CMIO).  
- Centre de Suport a la Immigració (CAI-AMICS), el qual designarà una persona professional de referència per al seguiment dels casos remesos pel programa i relacionats amb la regularització per circumstàncies excepcionals d'arrelament social.  
Aportarà els recursos següents:  
- Quatre places en pisos per a dones immigrants en situació de risc d'exclusió.  
- Prestacions socials: ajudes per a menjador escolar, per a desenrotllament personal, d'emergència, etc., i fins a 20 ajudes econòmiques per a l'accés a l'habitatge o la manutenció.  
c) Delegació del Govern a la Comunitat Valenciana  
A través de l'Oficina d'Estrangeria a València es prestarà l'assessorament tècnic necessari en coordinació amb l'assessoria jurídica de Càritas Diocesana.  
d) Càritas Diocesana  
Disposa d'un equip de professionals amb especialització per al desenrotllament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció sociolaboral i assumirà els gastos generals derivats del desenrotllament del programa.  
Càritas formarà part de la Mesa de Projectes de Prostitució creada per l'Ajuntament de València i col·laborarà en els programes que es creen a partir d'esta.  
  
Tercera. Finançament  
L'Ajuntament de València, de conformitat amb la seua programació anual i a través de l'aplicació pressupostària KC 150-23314-48590, aportarà vint-i-set mil dos-cents seixanta-set euros (27.267 ?), que s'abonaran en pagament únic a la firma del conveni a favor de Càritas Diocesana de València.  
La justificació consistirà en la presentació de documents acreditatius del gasto, per part de Càritas Diocesana, de gastos de naturalesa corrent, generats per la realització de l'objecte d'este conveni d'acord amb les regles següents:  
a) Els justificants presentats hauran de ser originals o fotocòpies degudament compulsades i corresponents al període de vigència del conveni.  
b) Els gastos s'acreditaran per mitjà de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits en l'article 30.3 de la Llei 38/2003, de 17 de novembre, General de Subvencions, i en el seu desplegament reglamentari.  
  
Quarta. No obligacions econòmiques per a la Generalitat  
L'aplicació i execució d'este conveni, incloent-se a este efecte tots els actes jurídics que pogueren dictar-se en l'execució i el desenrotllament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quinta. Programa específic d'actuació  
Càritas Diocesana participarà junt amb les anteriors institucions en el disseny, la planificació i la difusió del programa específic d'actuació, i, al seu torn, contractarà el personal especialitzat i els mitjans materials necessaris per a la posada en marxa d'este.  
Este personal desenrotllarà, fonamentalment, funcions relacionades amb la sensibilització, la prevenció, la intervenció, l'assistència i l'acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.  
Per a tal fi, i tenint en compte els mitjans disposats, Càritas Diocesana de València rebrà de l'Ajuntament de València la quantitat de vint-i-set mil dos-cents seixanta-set euros (27.267 ?) referits en la clàusula tercera.  
  
Sexta. Comissió de seguiment  
Es mantindrà la Comissió Tècnica de Seguiment i Avaluació d'este conveni ja constituïda en anys anteriors, amb representació de la Generalitat, Delegació del Govern, Ajuntament de València i Càritas Diocesana.  
Podrà requerir-se l'assistència de personal tècnic de les diferents conselleries i Ajuntament de València, quan el tema a tractar siga de la seua competència i/o la comissió així ho requerisca.  
La comissió es reunirà semestralment (en dos ocasions), amb l'objectiu d'avaluar el funcionament del programa, proposar les mesures correctores d'este i dirimir els problemes d'interpretació i aplicació que puguen sorgir en el seu desenrotllament. No obstant això, podran ser convocades més reunions amb caràcter extraordinari per qualsevol dels seus representants.  
Esta comissió, que tindrà el caràcter d'òrgan col·legiat, designarà una presidència i una secretaria, entre els seus components, i s'aplicarà el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
De les reunions i tots els acords que es prenguen en esta comissió s'alçarà acta, de la qual es remetrà una còpia a les parts firmants. En el cas de la Generalitat se'n remetrà una còpia a la Direcció General de l'Institut Valencià de les Dones i per la Igualtat de Gènere i a la Direcció General d'Inclusió Social.  
  
Sèptima. Control i justificació de la subvenció  
La comissió serà la responsable del control i aplicació dels fons subvencionats per a l'execució del programa específic d'actuació, finançats segons el que preveu este conveni.  
  
Octava. Obligacions de Càritas Diocesana  
Càritas Diocesana de València es compromet a:  
- Realitzar les activitats necessàries per a la implementació del programa que ens ocupa.  
- Justificar la realització de l'activitat que determina la concessió o gaudi de la subvenció; a este efecte haurà de presentar una memòria final en què constarà la realització de l'objecte d'este present conveni, la qual inclourà una relació individualitzada de les actuacions realitzades durant este, tot això amb anterioritat al 31 de març de 2016.  
  
- Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
- Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
- Comunicar l'obtenció de subvencions o ajudes per a la mateixa finalitat procedent de qualsevol administració o ens públic o privat.  
  
- A més, l'entitat Càritas Diocesana haurà d'aportar els contractes que formalitze per a dur a terme el programa esmentat.  
- La subvenció assenyalada estarà destinada al finançament de la contractació de l'equip de professionals especialitzats a què es fa referència l'apartat d de la clàusula segona, i als gastos generals de la posada en marxa d'este programa.  
- En tot cas les persones professionals que participen en este programa no mantindran relació laboral, ni qualsevol tipus de dependència amb l'Ajuntament de València.  
  
Novena. Conseqüències de l'incompliment  
Es podrà dictar una resolució de minoració o rescissió del conveni, si és el cas, i de reintegrament de les quantitats percebudes, així com dels interessos de demora des del moment del pagament en els supòsits de l'article 37 de la Llei 38/2003, de 17 de novembre, General de Subvencions.  
  
Deu. Vigència  
Este conveni obligarà les parts des del moment de la firma i n'estendrà la vigència fins al 31 de desembre de 2015.  
  
Onze. Protecció de dades  
L'Ajuntament de València garantix que totes les dades de caràcter personal que pogueren ser demanades sobre este conveni, així com els tractaments que es realitzen d'estes, s'ajustaran al que disposa la Llei Orgànica 15/1999, de 13 de desembre, de protecció de dades de caràcter personal, i en el Reial Decret 1720/2007, de 21 de desembre.  
  
  
Dotze. Jurisdicció  
Les parts intervinents se sotmeten, expressament, per a la resolució de qualsevol litigi que poguera sorgir en la interpretació i l'aplicació del conveni, als òrgans de la jurisdicció contenciosa administrativa amb seu a València.  
Les parts, una vegada llegit este conveni, procedixen a la firma de cinc exemplars com a prova de conformitat, al lloc i en la data abans indicats, i s'entregarà en el mateix acte un exemplar a cada una de les parts.  
  
La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
El delegat del Govern a la Comunitat Valenciana: Juan Carlos Moragues Ferrer.  
L'alcalde de l'Ajuntament de València: Joan Ribó Canut.  
El director de Càritas Diocesana de València: Ignacio Grande Ballesteros.  
El secretari general de l'Administració Municipal: Francisco Javier Vila Biosca.